Био је четврти у Гронингену 1946. изузетно јаком турниру на коме су учествовали Ботвиник, Еве, Смислов, Најдорф, Болеславски и Котов. На међузонском турниру у "Saltsjobaden"-у 1948. завршио је као други иза Бронштајна а први је у Хејстингсу 1947/48, Будимпешти 1948 и опет у Хејстингсу 1949/50. Два пута је пети на међузонским турнирима у "Saltsjobaden"-у 1952. и Гетеборгу 1955, који су по снази били као мечеви кандидата. У Амстердаму 1956. се надметао за изазивача светском шампиону. Турнир је завршио као трећи заједно са Бронштајном, Гелером, Петросјаном и Спаским, иза Смислова и Кереса.